Nationala de rugby a Romaniei incheie anul 2017 pe locul 15, un loc mai sus decat pozitia pe care a terminat in 2016. In acest sezon competitional, Stejarii au reusit sa castige titlul Rugby Europe Championship editia 2017 si Cupa Antim Ivireanu (trofeu pus in joc in intalnirile directe cu Georgia) si sa invinga, dupa 7 ani, Georgia. In plus, Romania a efectuat in premiera, un turneu in Asia si America de Nord, unde a intalnit Japonia, respectiv Canada.

Desi a urcat o pozitie in clasamentul World Rugby in urma victoriei cu Samoa, Romania nu a reusit sa isi mentina locul, in urma esecului cu Tonga, revenind pe locul 15. De altfel, Stejarii au facut rocada cu Ikale Tahi. Elevii lui Lynn Howells au ratat sansa de a urca pe locul 13 in lume (pozitie pe care Romania a atins-o ultima data in martie 2005) acest lucru fiind posibil printr-o victorie in fata tonganilor coroborata cu o infrangere a Italiei in fata Africii de Sud (6-35).

Romania a acumulat 69,58 puncte depasind Samoa, Statele Unite ale Americii, Canada, Rusia, Uruguay si imbunatatindu-si cu un loc pozitia fata de 2016, cand a terminat pe 16 si cu doua locuri fata de 2016, cand a fost pe 17. Noua Zeelanda incheie anul pe primul loc, cu 93,99 puncte, urmata de Anglia cu 90,87 puncte si Irlanda cu 96,39 puncte.

“Raman cu regeretul ca se putea mult mai mult in meciul cu Tonga. Nu am avut incredere in noi, am cedat prea usor, am facut multe baloane cadou si la acest nivel, acest lucru se plateste. Cred ca daca am fi fost mult mai atenti, pentru ca nu e permis sa iei eseu, tu fiind in superioritate numerica, rezultatul ar fi fost altul. Am ratat sansa sa scriem istorie, sa urcam pe locul 13, insa trebuie sa privim mai departe, sa tragem niste concluzii si sa abordam in forta campania de calificare la Cupa Mondiala din Japonia. Avem o echipa puternica, o echipa care joaca, care a demonstrat ca fizic poate face fata oricarui adversar, am vazut jucatori care promit, carora le lipseste doar acea experimentare a jocului la nivel international. Daca este sa tragem linie a fost un an bun, pe care l-am inceput slab, cu acea infrangere in fata Germaniei, insa am revenit apoi si am invins Georgia si am facut meciuri foarte bune cu Japonia si Canada, in deplasare. Este important ca baietii sa ramana concentrati, sa fie o echipa, pentru ca cea mai importanta parte pentru rugbyul romanesc va fi la primavara, cand vom reincepe campania de calificare la Cupa Mondiala. Este de datoria noastra sa mergem acolo, sa asiguram continuitatea data de toate generatiile de Stejari”, a declarat Alin Petrache, presedintele Federatiei Romane de rugby.

Clasarile Romaniei in clasamentul World Rugby in ultimii ani:

2016- locul 16

2015 – locul 17

2014 – locul 17

2013 – locul 19

2012 – locul 18

2011 – locul 19

2010 – locul 19

Meciurile Romaniei in 2017:

Rugby Europe Championship

Germania – Romania 41-38

Romania – Spania 13-3

Rusia- Romania 10-30

Belgia – Romania 17-33

Romania – Georgia 8-7

Meciuri test iunie:

Kumamoto

Romania – Japonia 21-33

Edmonoton

Romania – Canada 25-9

Bucuresti

Romania – Brazilia 56-5

Meciuri test noiembrie:

Romania – Samoa 17-13

Romania – Tonga 20-25

6,440 total views, 2 views today